方國珊

方國珊，外號「哪吒」、「康城城主」，係香港一位工程師、息影藝人，亦係智庫組織專業動力召集人，舊時做過香港自由黨員。佢都係西貢區議會環保北選區議員。

政治立場同言論 
方國珊早年係親中派自由黨成員，但之後離開咗自由黨，立場上轉向中間派，有時亦有同兩邊政治陣營喺選舉上有直接競爭。不過，有啲人就視佢係温和建制派。

批評前黨友李梓敬投機 
喺第7屆香港立法會選舉嘅前夕，方國珊喺2020年7月接受訪問時，曾經批評前黨友李梓敬欺師滅祖，話佢好渴望做立法會議員，脫離咗以前喺自由黨時嘅軌跡，變得好『民建聯和工聯會』，同何君堯一樣異類。方又指，自由黨為佢付出咗咁多，但佢就離黨代表新民黨出選，做法令自由黨失望。方國珊認為，從政嘅人應毋忘初心，話李梓敬係真正嘅「政治變色龍」，而都有唔少人係咁諗。

參選紀錄
方國珊先後以獨立身份選過2012年立法會選舉、2016年立法會補選、2016年立法會選舉同2018年立法會補選嘅新界東地方選區，雖然次次都選唔到，但得票一次比一次多。

2021年，佢以家庭理由棄選第7屆香港立法會選舉嘅新界東南選區地區直選，交棒畀林素蔚代表參選。

香港工程師
西貢區議員
香港女演員
國珊
香港建制派人士